? બાળપણમાં આપણે સર્જનહારે બનાવેલ એક આદર્શ સર્જન હતા,જે ખાલી હોય, ભરો એવું બને, શીખવાડો એવું શીખે,જેમ ઉમર વધી એટલે ઘણું બધું શીખ્યા, ઘણુંજાણ્યું,સમજ્યું અને આજે જે છીએ એ પેલું આદર્શ સર્જન નઈ પણ આપણા સમાજનું પ્રતિબિંબ છીએ. આપણે બાળપણમાં દરરોજ રમતો રમતા, બધાની સાથે રમતા, પણ જાહેરમાં રમતા અને આજે બુદ્ધિના જોરે કોણ કોની સાથે કેટલી રમત રમે એ પારખવું ખરેખરકઠીન છે. એ સમય હતો જ્યારે આકાશ માંથી વરસતો વરસાદ આપણને બોલાવતો અને આપણે જતા, તેની સાથે ખુબ ધમાલ મસ્તી કરતા, કાગળની હોડી બનાવતા અને વીજળીના ચમકારા ગણતા, સુરજ દાદાની સામે  નરી આંખે મિટ માંડતા,તડકાને અનુભવતા અને પડછાયાને દોડાવતા, જાકળનાં બિંદુ સાથે સંતાકુકડી રમતા, પણઆજે તો કી બોર્ડ ની પીચ અને લેપટોપનું ગ્રાઉન્ડ આપણી રમત ક્યાં એમ પૂરી થાય એવી છે. બાળપણ એટલે શું ?